שאנון אליזבת

שאנון אליזבת פאדל (באנגלית: Shannon Elizabeth Fadal; נולדה ב-7 בספטמבר 1973) היא שחקנית קולנוע ודוגמנית אמריקאית, מוכרת בעיקר בזכות תפקידיה בסרט "אמריקן פאי" ובהמשכו "אמריקן פאי 2", ובסרטים "מת לצעוק" ו"ג'יי ובוב השקט מכים שנית".

ביוגרפיה
שאנון אליזבת פאדל נולדה ביוסטון, טקסס שבארצות הברית, לאב ערבי-נוצרי ממוצא לבנוני, ולאם נוצרייה ממוצא בריטי וגרמני. דודניתה היא העיתונאית, טמסן פאדל.

בתיכון שיחקה אליזבת בקבוצת הטניס, ואף שקלה להפוך לטניסאית מקצוענית.

קריירה 
לפני שהפכה לשחקנית קולנוע, עסקה אליזבת בדוגמנות.

את הופעת הבכורה שלה בקולנוע ערכה אליזבת בסרט האימה הקומי "פרוסט מהגיהנום" ב-1997.
בשנת 1999 פרצה אליזבת לתודעה כשגילמה את דמותה של נדיה, סטודנטית צ'כית סקסית וחושנית בקומדיית הנעורים המצליחה "אמריקן פאי".

בשנה שלאחר מכן התפרסמה אליזבת בעקבות תפקידה בפרודיית סרטי האימה המצליחה "מת לצעוק", שם גילמה את באפי גילמור, דמות שמבוססת על דמויות של סטודנטיות צעירות מסרטי האימה המפורסמים "צעקה" ו"אני יודע מה עשית בקיץ האחרון" (טייטום ריילי והלן שיבר).

בשנת 2001 הופיעה אליזבת בקומדיה של קווין סמית "ג'יי ובוב השקט מכים שנית", בסרט הופיעה אליזבת כג'אסטיס המשתייכת לחבורת שודדות שמתאהבת בג'יי.
בנוסף שיחקה אליזבת בסרט השני בסדרת סרטי "אמריקן פאי", "אמריקן פאי 2", שם חזרה לגלם את נדיה שמגיעה לבקר את ג'ים בזמן החופשה שלו ושל חבריו.

סרט נוסף שבו הופיעה אליזבת הוא הקומדיה "אמריקן גאי", שם מגלמת אליזבת את נטלי פארקר, שוטרת המגויסת על ידי מייקל אותו מגלם ג'רי אוקונל, למשימה תמורת הבטחה לסכום של חצי מיליון דולר.

בשנים 2003–2005 שיחקה בעונתה השישית והשביעית של הסיטקום "מופיע שנות ה-70", בתור הספרנית ברוק.

ב-2005 הופיעה אליזבת בסרט מותחן האימה של ווס קרייבן "הקללה", בסרט גילמה את בקי, בחורה בה התנגשו גיבורי הסרט ג'ימי ואחותו אילי אותה מגלמת כריסטינה ריצ'י.

עיסוקים נוספים
ב-2008 השתתפה בתוכנית המציאות האמריקאית "רוקדים עם כוכבים", בעונה השישית בה סיימה במקום השישי. ב-2018 השתתפה בגרסה האמריקאית של תוכנית המציאות "האח הגדול", בה סיימה במקום התשיעי.

אליזבת מחשיבה את עצמה כשחקנית פוקר נלהבת ומכנה את המשחק כ"קריירה השנייה" שלה, אליזבת מרבה לבקר בלאס וגאס כדי לשחק עם שחקני הפוקר המובילים בארצות הברית.
אליזבת אף השתתפה בתחרויות בין היתר: "גביע העולם בפוקר" שנערכה בשנת 2005 והסבב העולמי ב-2006 וב-2007.

חיים אישיים 
בשנים 2002–2005 הייתה נשואה לשחקן ג'וזף ד. רייטמן.

היא סביבתנית וטבעונית. אליזבת הקימה יחד עם בעלה רייטמן את עמותת "Animal Avengers" להצלת בעלי חיים ובפרט חיות מחמד.

פילמוגרפיה 
 פרוסט מהגיהנום (1997)
 אמריקן פאי (1999)
 מת לצעוק (2000)
 כלבי תבשיל (2000)
 אמריקן פאי 2 (2000)
 ג'יי ובוב השקט מכים שנית (2001)
 הרוח ה-13 (2001)
 אמריקן גאי (2001)
 מופע שנות ה-70 (2002)
 אהבה זה כל הסיפור (2003)
 שיגעון של חופשה (2004)
 הקללה (2004)
 הילד ואני (2004)
 הטורניר (2007)
 עסקה (2008)
Night of the Demons (2009)
 אמריקן פאי: האיחוד (2012)
 המתבודד (2014)
 הנס של מרשל (2015)
 גיבי (2016)
 תתנדנד מפה (2016)
ג'יי ובוב השקט מכים שנית (2019)

טלוויזיה 
 ארליס (1996)
 זמן בילוי (1996)
על גבול השפיות (2002)
מופע שנות ה-70 (2005-2003)
חתכים (2006-2005)
מאד טי.וי (2005)
המלך היל (2005) - דיבוב
מליסה וג'ואי (2013)
In the Dark (2013) - סרט טלוויזיה

קישורים חיצוניים

הערות שוליים

דוגמניות אמריקאיות
דוגמנים אמריקאים
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
שחקני פוקר אמריקאים
מתחרי האח הגדול (ארצות הברית)
מתחרי רוקדים עם כוכבים (ארצות הברית)
אמריקאים ממוצא לבנוני
שחקניות פוקר
אמריקאיות שנולדו ב-1973
אמריקאים שנולדו ב-1973